מורמיריים

מורמיריים או דגי הפיל ולעיתים גם דגי דולפין (שם מדעי: Mormyridae) היא משפחת דגי חשמל מסדרת הגרום לשונאים החיים באגמים ונהרות באפריקה. זוהי משפחה גדולה הכוללת מעל ל-200 מינים שונים החיים באגמים טרופיים וביצות באפריקה. דגים אלה מייצרים חשמל בגופם ואיתו הם חשים את סביבתם באמצעות שדה שהם מייצרים סביב גופם. הם בעלי ראש קטן וחוטם דמוי חדק של פיל. אורכם הוא בין 5 ס"מ ל-1.5 מ', אצל המין מורמיר זאבי. הם בעלי סנפירים קטנים עם סנפירי שת גדולים וזנב מחודד. הם טורפים סרטנים ודגים אחרים באמצעות החשמל שסביבם. דגי הפיל מאופיינים במוח גדול ופעיל במיוחד, ולא רק ביחס לדגים: יש להם יחס מוח-גוף מהגדולים בעולם החי (קצת יותר משל בני אדם) ויחס צריכת חמצן למוח ולגוף הגבוה מכל החולייתנים הידועים (פי 3 משל בני אדם). חלק מדגים אלה משמשים דגי נוי באקווריום. ייצור החשמל החלש, יחסית, בגופם של דגי הפיל משמש אותם גם, ואולי בעיקר, לתקשורת. הם מתקשרים באמצעות פולסים חשמליים מהירים, עד אלף פולסים בשנייה. בניסויי מעבדה הם הצליחו לזהות הפרשי זמן בין פולסים עד לדיוק של מיליונית השנייה – עובדה שכנראה מציבה אותם כבעלי יכולת התקשורת המהירה ביותר בעולם החי. על ידי שינוי המשך, הקצב והתדירות של הפעימות, הם יכולים למסור ולקבל מידע על המין הביולוגי, המין (sex), הגיל, המיקום והזמינות המינית של דגים אחרים – ואפילו על מעמד חברתי ומצב רגשי (כמו תוקפנות, כניעה או משיכה מינית). הם גם מזהים דגים אינדיבידואליים מוכרים על פי הדפוס הייחודי של פעימותיהם. הם עשויים "להשמיע", בדומה לעופות, "שירים" (אך כאלה שעשויים מפעימות חשמליות, ולא מצלילים) על מנת למשוך בנות-זוג. כשדגי פיל מכונסים בקבוצות, הם מפרידים בין "שיחות" שונות באמצעות בידול של 10 עד 15 Hz בין "שיחה" אחת לאחרת. תת-משפחה Mormyrinae סוג ומין יחיד Boulengeromyrus knoepffleri סוג ומין יחיד Brevimyrus niger סוג Brienomyrus סוג Campylomormyrus סוג Cryptomyrus סוג ומין יחיד Cyphomyrus discorhynchus סוג ומין יחיד Genyomyrus donnyi סוג Gnathonemus סוג ומין יחיד Heteromormyrus pauciradiatus סוג Hippopotamyrus סוג ומין יחיד Hyperopisus bebe סוג ומין יחיד Isichthys henryi סוג ומין יחיד Ivindomyrus opdenboschi סוג Marcusenius סוג Mormyrops – בו מורמיר זאבי סוג מוֹרְמִיר (Myomyrus) סוג Oxymormyrus סוג Paramormyrops סוג Pollimyrus סוג Stomatorhinus תת-משפחה Petrocephalinae סוג Petrocephalus מדיה וקבצים בנושא מורמיריים בוויקישיתוף מורמיריים, באתר ITIS (באנגלית) מורמיריים, באתר NCBI (באנגלית) מורמיריים, באתר Animal Diversity Web (באנגלית) מורמיריים, באתר האנציקלופדיה של החיים (באנגלית) מורמיריים, באתר GBIF (באנגלית) מורמיריים, באתר אנציקלופדיה בריטניקה (באנגלית) Nilsson, Göran E., Brain And Body Oxygen Requirements Of Gnathonemus Petersii, A Fish With An Exceptionally Large Brain, The Journal of Experimental Biology, 1996, עמ' 603–607 Stephan Paintner, Bernd Kramer, [http://dx.doi.org/10.1007/s00265-003-0690-4 Electrosensory basis for individual recognition in a weakly electric, mormyrid fish, Pollimyrus adspersus (G�nther, 1866)], Behavioral Ecology and Sociobiology 55, 2003-12-01, עמ' 197–208 doi: 10.1007/s00265-003-0690-4 Mark E. Nelson, Electric fish, Current Biology 21, 2011-07, עמ' R528–R529 doi: 10.1016/j.cub.2011.03.045 c. l. prosser, a. s. feng, "electric organs and electroreceptors", comparative animal physiology, 4th ed., new york: John Wiley and Sons, 1991 Balcombe, Jonathan P., author, What a fish knows : the inner lives of our underwater cousins, New York: Scientific American, 2016, עמ' 62-63